Atzinumi 24-TA-2422
Izdrukāts 06.03.2025. 13.15
Atzinumi 24-TA-2422
Izdrukāts 06.03.2025. 13.15
24-TA-2422: Instrukcijas projekts (Grozījumi)
Grozījumi Ministru kabineta 2018. gada 10. aprīļa instrukcijā Nr. 2 "Instrukcija par valsts budžeta izpildes analīzi"
TA saskaņojamie dokumenti
Instrukcijas (grozījumu) projekts 1.0
Anotācija (ex-ante) 1.0
MK sēdes protokollēmuma projekts 1.0
Instrukcijas konsolidētā versija 2.0
Atzinuma sniedzējs
Ekonomikas ministrija
Atzinums iesniegts
06.03.2025.
Atzinuma sniegšanas termiņš
06.03.2025.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Instrukcijas konsolidētā versija
13. Visās izpildes veidlapās norāda:
	Priekšlikums
Instrukcijas grozījumu projekta 10.punktā paredz izteikt jaunā redakcijā 13.punktu, vienlaikus zaudējot nosacījumu par finansējuma apmēru norādīšanu veselos euro, bet procentus – ar vienas desmitdaļas precizitāti. Lūdzam pārliecināties vai šo nosacījumu ir pietiekami un korekti saglabāt tikai kā noklusējuma iestatījumu Valsts kases e-pārskatu sistēmā, vai arī komentāru sniegšanai tas arī būtu saistoši. Īpaši minētais būtu attiecināms uz rezultatīvo rādītāju tabulu (līdzšinējo 4.pielikumu), gadījumos, kad aprēķinus veic un skaitlisko informāciju norāda komentāru sniedzējs (atbildīgā ministrija).
 
Piedāvātā redakcija
-
	Juris Vilnis (EM)

	2.
	Instrukcijas konsolidētā versija
18.5. ailē "Rādītāja veids" norāda šādus rādītāju apzīmējumus: politikas rezultatīvie rādītāji – POLRR, raksturojošākie darbības rezultatīvie rādītāji – RDRR, kvalitātes rādītāji – KV, prioritāro pasākumu darbības rezultatīvie rādītāji – PPDRR, prioritāro pasākumu amata vietas – PPA, prioritāro pasākumu izdevumi – PPIzd, prioritāro pasākumu ieņēmumi – PPIe, programmu (apakšprogrammu) darbības rezultatīvie rādītāji – DRR; 
	Priekšlikums
Lūdzu izvērtēt vai iespējams būtu saglabāt nosacījumu par gadījumiem, kad rādītājs ir vienlaikus attiecināms uz vairākiem šajā punktā minētajiem rādītāju veidiem, tos norāda visus, atdalot ar šķērssvītru. Tas būtu lietderīgi īpaši attiecībā uz prioritāro pasākumu rezultātiem, kad būtisku finansējuma izmaiņu rezultātā var būt nepieciešamība rezultātam norādīt visus trīs - RDRR/ PPDRR/ DRR - gadījumus vienlaikus kā raksturojošam, prioritārajam un attiecīgās programmas (apakšprogrammas) darbības rezultatīvajam rādītājam.
Piedāvātā redakcija
-
	Juris Vilnis (EM)

	3.
	Instrukcijas konsolidētā versija
18.6. ailē "Rādītāja nosaukums" norāda atbilstošā rādītāja nosaukumu kopā ar iekavās norādīto mērvienību;
	Priekšlikums
Lūdzu izvērtēt projekta 17.punktā par 18.6.apakšpunkta nosacījumu un nepieciešamību norādīt atbilstošā rādītāja nosaukumu kopā ar iekavās norādīto mērvienību, ievērojot, ka 18.7.apakšpunktā ir paredzēta atsevišķa aile par rādītāja mērvienību.
Piedāvātā redakcija
-
	Juris Vilnis (EM)

	4.
	Instrukcijas konsolidētā versija
18.11. ailē "Izpilde: sievietes" un ailē "Izpilde: vīrieši" norāda rezultatīvo rādītāju izpildi dalījumā pēc dzimuma, ja rezultatīvā rādītāja mērvienība ir personu skaits un ja ministriju iekšējā uzskaitē ir pieejama šāda informācija;
	Priekšlikums
Instrukcijas grozījumu projekta 17.punktā lūdzu izvērtēt lietderību un nepieciešamību par 18.11.apakšpunkta nosacījumu ailē norādīt diskriminējošo sadalījumu pēc dzimuma, ievērojot līdzšinējo pieredzi, kad rezultatīvais rādītājs netiek pat plānošanas stadijā paredzēts sadalījumā  pēc dzimuma. Savukārt, ja šāds sadalījums tiek paredzēts jau plānojot, tad tas pēc būtības nozīmē tikai divus dažādus rezultātu vai rezultātu mērvienību formulējumus, kas aizpildāmi atsevišķās rindās, neveidojot tam jaunas ailes.
 
Piedāvātā redakcija
-
	Juris Vilnis (EM)

	5.
	Instrukcijas konsolidētā versija
22. Aizpildot veidlapu "Mērķfinansējuma izpildes analīze 20__. gada __ mēnešos", analīzi veic par mērķfinansējumu, par kura piešķiršanu lēmumi bija pieņemti 2017. gadā un turpmākajos gados.
	Priekšlikums
Lūdzu precizēt veidlapas nosaukumu, atbilstoši veicamajiem grozījumiem.
Piedāvātā redakcija
-
	Juris Vilnis (EM)

	6.
	Instrukcijas konsolidētā versija
23. Aizpildot veidlapu "Rezultātu un to rezultatīvo rādītāju izpildes analīze 20__. gadā", analīzi veic par prioritārajiem pasākumiem, par kuriem finansējuma piešķiršanas lēmumi bija pieņemti 2017. gadā un turpmākajos gados.
	Priekšlikums
Lūdzu precizēt veidlapas nosaukumu, atbilstoši veicamajiem grozījumiem.
Piedāvātā redakcija
-
	Juris Vilnis (EM)



